
ROMÂNIA 







Anexa la HCL nr. ___/___

JUDEȚUL ALBA 

MUNICIPIUL ALBA IULIA 

CONSILIUL LOCAL 
R E G U L A M E N T
de funcționare și utilizare a locurilor de parcare cu acces controlat prin barieră situate în parkingul ARNSBERG
PREAMBUL

Parkingul ARNSBERG are în total un număr de 145 de locuri de parcare pentru autoturisme, dintre acestea 127 de locuri sunt în interiorul parkingului și 18 locuri în exteriorul acestuia. Locurile din interior sunt repartizate astfel: la parter - 29 locuri, la etajul I - 32 locuri, la etajul II - 32 locuri și pe terasă - 34 de locuri.


Din totalul de 145 de locuri de parcare, 46 de locuri vor fi destinate riveranilor cu domiciliul sau reședința în proximitatea parcării conform perimetrului stabilit prin Anexa 1 la prezentul Regulament. Zonele în care sunt situate parcările destinate riveranilor sunt: 14 locuri în exterior și 30 de locuri în interior la etajul II și 2 locuri destinate persoanelor cu dizabilități, la parter.

 
Din totalul de 145 de locuri de parcare, 99 locuri vor fi destinate vizitatorilor. Zonele în care sunt situate parcările destinate vizitatorilor sunt, după cum urmează:

4 locuri de parcare în exteriorul parkingului sunt special amenajate pentru persoane cu handicap;

la parter, 27 de locuri, din care 2 locuri sunt destinate încărcării electrice și 25 de locuri sunt pentru alte categorii de vizitatori;

la etajul I, 32 de locuri, din care: 30 de locuri sunt pentru vizitatori și 2 locuri sunt destinate încărcării electrice;

la etajul II sunt 2 locuri destinate încărcării electrice;

pe terasă, 34 de locuri, din care: 32  de locuri sunt pentru vizitatori și 2 locuri sunt destinate încărcării electrice.

Totodată, la parter, sub rampa de acces, se află 5 locuri destinate parcării bicicletelor.


Pentru administrarea locurilor de parcare destinate riveranilor din parking vor fi încheiate abonamente anuale, iar pentru vizitatori, inclusiv locurile de parcare pentru încărcare electrică, va fi aplicat regimul de plată orară, fără a fi valabil nici un alt tip de abonament. Locurile de parcare pentru biciclete se vor folosi gratuit, în limita disponibilității acestora, fără posibiltatea de a rezerva un loc sau de a instala echipamente de blocare.
CAP. I. DISPOZIȚII APLICABILE LOCURILOR DE PARCARE DESTINATE RIVERANILOR


Art.1 Din cele 46 de locuri de parcare de reședință, pentru locurile exterioare (14 locuri)  se aplică taxa anuală prevăzută în Regulamentul de organizare și funcționare al părcărilor de reședință aprobat prin HCL 412/2021 cu modificările și completările ulterioare, în cuantum de 183 lei inclusiv TVA  pentru persoane fizice și 366 lei pentru persoane juridice, la care se adaugă taxa de teren, taxe care se pot modifica prin hotărâri a Consiliului local al municipiului Alba Iulia. Pentru cele 30 de locuri de parcare de reședință din interiorul parkingului (situate la etajul II), se stabilește taxă anuală în cuantum de 360 lei pe an pentru persoane fizice și 720 lei pentru persoane juridice, inclusiv TVA,  la care se adaugă taxa de teren, taxe care se pot modifica prin hotărâri a Consiliului local al municipiului Alba Iulia. 


Cele 2 locuri destinate persoanelor încadrate în grad de handicap se folosesc gratuit în baza abonamentului emis de Serviciul Contracte Patrimoniu.


Cele 46 de locuri de parcare de reședință se atribuie conform HCL 412/2021 cu modificările și completările ulterioare în baza cererilor și a listei de așteptare.

Art.2 Accesul/Ieșirea în/din incinta parkingului este asigurat controlat prin citirea numărului de înmatriculare de camerele LPR/ANPR, după achitarea abonamentului de parcare pentru parcările de reședință. 


Art.3 Abonamentul de parcare de reședință poate fi utilizat doar pentru locul de parcare pentru care a fost emis. În cazul nerespectării acestei prevederi, constatată de către polițiștii locali, se va proceda la blocarea accesului și rezilierea unilaterală a abonamentului, cu restituirea sumelor plătite în avans, urmând ca locul de parcare devenit vacant să fie realocat conform Regulamentului de organizare și funcționare al părcărilor de reședință aprobat prin HCL 412/2021 cu modificările și completările ulterioare, precum și sancționarea contravențională a conducătorului autoturismului, conform art. 7 alin.1 din prezentul Regulament.

CAP. II. DISPOZIȚII APLICABILE LOCURILOR DE PARCARE DESTINATE VIZITATORILOR

Art.4 Din cele 99 locuri de parcare destinate vizitatorilor, 4 locuri de parcare (în exterior) sunt destinate persoanelor cu handicap, care pot fi folosite gratuit de către persoane încadrate în grad de handicap cu obligativitatea afișării la bordul autovehiculului a legitimației cadru emise de Direcția de Asistență Socială. Pentru restul de 95 de locuri de parcare, din care 8 sunt alocate pentru realizarea de încărcări electrice se aplică regulamentul Parcărilor publice cu plată orară aprobat prin HCL 235/2019 cu modificările și completările ulterioare, cu excepția tarifelor orare și a programului de funcționare care sunt conforme Anexei 2 la prezentul Regulament. Pentru autovehiculele care folosesc locurile de parcare pentru încarcare electrică se va achita atât taxa de parcare corespunzătoare pentru perioada de staționare cât și contravaloarea încărcării dacă este cazul.


Art.5  Accesul/Ieșirea în/din incinta parkingului este asigurat controlat prin citirea numărului de înmatriculare de camerele LPR/ANPR sau a biletului de acces, după plata corespunzătoare pentru perioada de staționare la automatul de plată.
CAP. III ALTE DISPOZIȚII


Art.6 (1) În incinta parkingului se va circula cu o viteză de maxim 5 km/oră, cu luminile aprinse.

(2) Este interzisă oprirea sau staționarea cu mijloace auto pe căile de acces, căile de rulare, zonele de protecție delimitate prin marcaj corespunzător, precum și pe rampele de urcare/coborâre.

(3) Circulația pietonală va fi desfășurată în afara căilor de rulare, a rampelor de urcare/coborâre și a zonelor de manevră, administratorul parkingului neasumându-și responsabilitatea în cazul producerii unor accidente rutiere din aceste motive.

(4) În incinta parkingului circulația va fi realizată în conformitate cu O.U.G nr.195/2002 privind Codul rutier, cu modificările și completările ulterioare.

(5) Parcarea/staționarea pe două locuri de parcare, fără a respecta marcajul de delimitare a locului de parcare, este interzisă.

Art.7 (1) Constituie contravenție și se sancționează contravențional cu amendă contravențională între 500-1000 conform legislației în vigoare și a prevederilor legale nerespectarea prevederilor art.3 și ale art.6 alin (2), alin (5) din prezentul Regulament.

(2) Constituie contravenții următoarele fapte săvârșite în perimetrul parcării cu acces controlat:
• 
Deteriorarea echipamentelor (barieră, camere video, semnalistică,etc.);

• 
Folosirea abuzivă a locurilor rezervate din interiorul parkingului (pentru persoane cu dizabilități, parcări de reședință etc.);

• 
Nerespectarea indicațiilor personalului autorizat sau ale semnelor de circulație din incintă;
• 
Accesul neautorizat prin forțarea barierei sau manipularea sistemului de control.

Contravențiile prevăzute la alin. (2) se sancționează cu:

	Faptă
	Sancțiune aplicabilă
	Act normativ

	Acces neautorizat / forțarea barierei
	Amendă între 500–1000 lei
	Legea nr. 61/1991, 

art. 2 lit. 26

	Deteriorarea echipamentelor
	Amendă 1500 lei+ obligarea la repararea prejudiciului
	Codul Civil+Legea

 nr. 61/1991

	Folosirea abuzivă a locurilor rezervate
	Amendă între 200–400 lei
	OUG nr. 195/2002, 

art.100 alin. (1) lit.g

	Nerespectarea semnalizării / indicațiilor
	Amendă între 100–300 lei
	Legea nr. 61/1991


(3) Controlul, întocmirea notelor de constatare și încheierea proceselor-verbale de constatare și sancționare a contravențiilor sunt efectuate de către polițiștii locali sau de către personalul împuternicit al administrației parcării, în limitele competenței legale.

(4) În cazul în care fapta este surprinsă de sistemul de supraveghere video, imaginile pot constitui mijloc de probă în procesul-verbal de constatare.

Procesul-verbal de contravenție se întocmește conform prevederilor OG nr. 2/2001, cu menționarea:

• 
datei, orei și locului faptei;

• 
descrierii faptei și a prevederii legale încălcate;

• 
datelor contravenientului (dacă sunt cunoscute);

• 
sancțiunii aplicate.
(5) La momentul constatării contravenției, agentul constatator va întocmi și afișa pe vehicul, nota de constatare, iar, în baza notei de constatare, același agent va întocmi procesul-verbal de constatare și sancționare a contravenției.

(6) Persoana fizică sau juridică sancționată contravențional poate achita amenda conform legislației în vigoare și prevederilor legale.

(7) Persoana fizică sau juridică sancționată contravențional poate contesta procesul-verbal de constatare și sancționare a contravenției în condițiile prevăzute de lege.

(8) Procesele-verbale de constatare și sancționare a contraveției neatacate constituie titlu executoriu.


Art.8 Utilizarea imaginilor video
(1) Sistemul de supraveghere video instalat în perimetrul parcării are ca scop principal asigurarea securității persoanelor, vehiculelor și bunurilor, prevenirea și identificarea incidentelor, precum și monitorizarea respectării regulamentului de utilizare a parcării.

(2) Imaginile captate pot fi utilizate, la nevoie, pentru:

• 
investigarea unor fapte care contravin regulamentului intern;

• 
soluționarea unor sesizări sau reclamații;

• 
furnizarea de probe către autoritățile competente, în condițiile legii.

(3) Accesul la înregistrările video este permis exclusiv persoanelor autorizate de operatorul parcării și, dacă este cazul, autorităților publice competente, în baza unei solicitări oficiale.

(4) Înregistrările video sunt stocate în condiții de securitate și păstrate pentru o perioadă de maximum 30 de zile, cu excepția cazurilor în care sunt necesare pentru investigarea unor incidente sau în scop probatoriu, conform legislației în vigoare.
(5) În zonele supravegheate sunt amplasate semne vizibile care informează utilizatorii cu privire la existența sistemului de supraveghere video, scopul prelucrării și datele de contact ale operatorului. 

Art.9 Administratorul parkingului nu răspunde de securitatea autoturismelor, respectiv nici de bunurile aflate în acestea, a bicicletelor, precum și de eventualele avarii cauzate de modul defectuos în care a fost efectuată parcarea, staționarea, respectiv rularea în interiorul parkingului, precum și din cauza unor calamități naturale, acesta fiind exonerat de plata de despăgubiri.


Art.10 Curățenia, deszăpezirea și paza parkingului vor fi asigurate de administratorul parkingului, prin intermediul unor operatori specializați.


Art.11 După achitarea contravalorii taxei de parcare la casa automată de plată, vizitatorul va avea la dispoziție 10 minute să părăsească incinta parkingului. În cazul depășirii perioadei de 10 minute va fi aplicat tariful orar stabilit prin acest Regulament.

Art.12 În parking fumatul este interzis.


Art.13 În parking este interzisă repararea, spălarea autovehiculelor și se vor respecta normele de mediu și siguranță (nu sunt permise scurgeri de combustibili, uleiuri, alte lichide etc și nici depozitarea de bunuri inflamabile în interiorul autovehiculelor).

PRIMARUL MUNICIPIULUI ALBA IULIA

PLEȘA GABRIEL CODRU
AVIZEAZĂ PENTRU LEGALITATE:

SECRETARUL GENERAL AL MUNICIPIULUI ALBA IULIA
JELER MARCEL VALERIAN
ANEXA 1

 la Regulamentului de funcționare și utilizare a locurilor de parcare cu acces controlat prin barieră situate în parkingul ARNSBERG

Limita geografică pentru atribuirea locurilor de parcare destinate riveranilor este delimitată de Strada Toporașilor la Nord, B-dul. Revoluției la Vest, Strada Vasile Goldiș la Sud și B-dul 1 Decembrie 1918 precum și Strada Mircea cel Batrân la Est.

ANEXA 2 

la Regulamentului de funcționare și utilizare a locurilor de parcare cu acces controlat prin barieră situate în parkingul ARNSBERG
	PLAN TARIFAR PARKING ARNSBERG

	Plan tarifar 7-20

	Luni-Duminică

	Durată staționare
	Tarif  lei vu TVA

	0:00:01
	0:30:00
	2,5

	0:30:01
	1:00:00
	5

	1:00:01
	1:30:00
	7,5

	1:30:01
	2:00:00
	10

	2:00:01
	2:30:00
	12,5

	2:30:01
	3:00:00
	15

	3:00:01
	3:30:00
	17,5

	3:30:01
	4:00:00
	20

	4:00:01
	4:30:00
	22,5

	4:30:01
	5:00:00
	25

	5:00:01
	5:30:00
	27,5

	5:30:01
	6:00:00
	30

	6:00:01
	6:30:00
	32,5

	6:30:01
	7:00:00
	35

	7:00:01
	7:30:00
	37,5

	7:30:01
	8:00:00
	40

	8:00:01
	8:30:00
	42,5

	8:30:01
	9:00:00
	45

	9:00:01
	9:30:00
	47,5

	9:30:01
	10:00:00
	50

	10:00:01
	10:30:00
	52,5

	10:30:01
	11:00:00
	55

	11:00:01
	11:30:00
	57,5

	11:30:01
	12:00:00
	60

	12:00:01
	12:30:00
	62,5

	12:30:01
	13:00:00
	65

	Tarif de noapte (interval orar 20-7)

	20:00:01
	6:59:59
	10

